Charlie Hebdo-terreurbroers doodgeskiet; nóg gyselaars aangehouChérif en Said Kouachi, die verdagtes in die terreuraanval op die Franse koerant, Charlie Hebdo Die twee hoofverdagtes vir die terreuraanval op die satiriese tydskrif Charlie Hebdo in Parys, is dood ná ŉ gewelddadige klopjag deur die polisie. Chérif en Saïd Kouachi was sedert Woensdag voortvlugtend ná ŉ skietery by die tydskrif se kantoor. Twaalf mense is in die aanval dood. Die twee is Vrydag omstreeks 16:00 dood toe polisiebeamptes die gebou in Dammartin-en-Goële bestorm het nadat die verdagtes ŉ gyselaar geneem het. Die gebou is ’n hanetreetjie van die lughawe Charles de Gaulle. Die gyselaar is glo bevry, berig The Guardian. Beamptes het ook op ŉ supermark in die ooste van Parys toegeslaan na ŉ gewapende man ses mense Vrydagmiddag gyselaar geneem het. Hy is ook doodgeskiet toe die polisie die gyselaars bevry het. Lees alle vorige berigte oor Charlie Hebdo op Maroela Media.